som vo fáze projektovania domu. aký je cenovo najvýhodnejší systém na stropné chladenie?
zvolený systém stropného chladenia je závislý hlavne od konštrukcie domu. pri betónových stropoch by som volil vždy chladenie priamo v tomto strope, je cenovo najpriaznivejšie. takmer pre všetky ostatné prípady je vhodný stropný systém pod omietku. v podkroviach a pri ľahkých  montovaných stavbách prichádza do úvahy len stropné chladenie v sadrokartóne, ktoré je najdrahšie. na druhu stranu treba dodať, že takáto ľahká konštrukcia stropu je lacnejšia ako napr. monolitický betón.
rozdielna je rýchlosť reakcie = flexibilita. pri betóne nízka, pri podomietke stredná, pri sadrokartóne vysoká. toto môže byť skôr pre užívateľa podstatné a ovplyvňuje to spôsob prevádzky. pri menšej flexibilite je podmienkou výhodná prevádzka počas potreby chladenia (systém sa nevypína), pri vyššej flexibilite je možný rýchlejší nábeh. túto otázku však rieši skvelý pomocník, regulácia.